GROBLJE DUBAC d.o.o.

Vukovarska 48

20207 Mlini

Tel: 020/487-505, Fax: 020/487-506

E-mail: groblje.dubac@du.t-com.hr

MB: 2347121

OIB: 14576905005

**I Z V J E Š Ć E O R A D U**

 **za 2018. godinu**

01. veljače 2019. godine

1. **UVOD**

Temeljem odredbi Zakona o komunalnom gospodarstvu /Narodne novine br. 26/03 – pročišćeni tekst/, Zakona o grobljima / Narodne novine br. 19/98/ i Pravilnika o grobljima /Narodne novine br. 99/02/, Grad Dubrovnik i Općina Župa dubrovačka su dana 3. travnja 2006.godine zaključili Sporazum o izgradnji groblja "Dubac" u kojemu je u članku 1. suglasno utvrđen zajednički interes za izgradnju groblja na spomenutoj lokaciji.

Sukladno Sporazumu, dana 19.06.2007. potpisan je Ugovor o financiranju izgradnje groblja Dubac u kojem je definiran postotak financiranja od strane Grada Dubrovnika u visini od 80%, a Općine Župa dubrovačka od 20%. Dodatkom I Ugovoru o financiranju izgradnje groblja Dubac, zaključenom dana 08.04.2013. godine, omjer financiranja je, temeljem provedene ankete, usklađen na način da će Grad Dubrovnik financirati 76%, a Općina Župa dubrovačka 24% troškova vezanih uz izgradnju groblja.

Kako bi se započelo s aktivnostima vezanim uz izgradnju groblja, Grad Dubrovnik i Općina Župa dubrovačka su dana 18.01.2008. godine potpisale Društveni ugovor o osnivanju društva Groblje Dubac d.o.o. s temeljnim kapitalom od 20.000,00 Kn u kojem je definiran vlasnički udio od 51% Općina Župa dubrovačka, 49% Grad Dubrovnik. Društvu Groblje Dubac d.o.o. su povjereni poslovi koordinacije izgradnje groblja, a nakon što isto bude izgrađeno će sukladno Zakonu o grobljima, potpisanom Ugovoru i Dodatku I Ugovora o financiranju groblja Dubac, te odluci Vijeća Općine Župa dubrovačka, upravljati grobljem Dubac (uprava groblja), i to na način da će omogućiti pravo raspolaganja grobnim mjestima stanovnicima koji imaju prebivalište na području Grada Dubrovnika u visini od 76% (2700 grobnih mjesta), i stanovnicima koji imaju prebivalište na području Općine Župa dubrovačka u visini od 24% (850 grobnih mjesta).

Tijekom 2008. godine, raspisan je natječaj za izradu urbanističko-arhitektonskog idejnog rješenja, te je kao najprihvatljivije usvojeno rješenje izrađeno od strane društva Alfaplan Dubrovnik. Nakon toga Općina Župa dubrovačka je u rujnu 2011. godine usvojila DPU „Groblje“, na temelju kojega je u prosincu 2011. godine izrađen idejni projekt groblja Dubac također od strane društva Alfaplan Dubrovnik. Krajem 2013. godine raspisan je natječaj za izradu glavnog projekta 1.faze groblja, na kojem je kao najpovoljniji ponuditelj izabrano društvo Omega Engineering d.o.o. iz Dubrovnika i koje je u srpnju 2014. godine izradilo glavni projekt 1.faze groblja.

Zbog nemogućnosti ishođenja akata za gradnju i početka gradnje unutar obuhvata groblja prije izgradnje pristupne ceste groblju, za koju su se vodili višegodišnji pregovori oko otkupa zemljišta, a i zbog izmještanja linije južnog zida u idejnom projektu Groblja, početkom 2015. godine, Općina Župa dubrovačka je pokrenula postupak izrade Izmjena DPU „Groblje“ kojima su se nakon usvajanja, stvorile mogućnosti za početak izvođenja radova na izgradnji potpornih zidova s ciljem saniranja i stabiliziranja terena (stvaranje platoa) na kojima će se u budućnosti graditi grobnice i objekti na groblju.

Unutar obuhvata groblja postoje čest. zem. koje još nisu kupljene dok dio vlasnika međusobnim tužbama i ugovorima o zamjeni zemljišta ne upišu svoje vlasništvo 1/1 na česticama. Ugovori o zamjeni su već provedeni, a tužbe u kojima će se dokazati vlasništvo, budući se vode u posjedu na katastru, su podnesene početkom 2016. godine, te očekujemo njihov završetak kroz 2019. godinu. U pitanju je ukupno 8.094 m2 zemljišta, od kojih se 2.427 m2 nalaze unutar obuhvata groblja, a 5.667 m2 se nalaze izvan obuhvata groblja, ali unutar DPU Groblje. Čine ga sljedeće čestice i njihovi vlasnici:

* čest.zem. 81/23 u površini od 1155 m2 – vlasnik Lujo Mato i Lujo Vlaho
* čest.zem. 81/24 u površini od 710 m2 – vlasnik Lujo Mato i Lujo Vlaho
* čest.zem. 81/10 u površini od 1251 m2 - vlasnici Butigan, Tokić, Lujo, Knego
* čest.zem. 81/21 u površini od 1345 m2 - vlasnici Butigan, Tokić, Lujo, Knego
* čest.zem. 81/22 u površini od 1032 m2 - vlasnici Butigan, Tokić, Lujo, Knego
* čest.zem. 81/27 u površini od 509 m2 - vlasnici Butigan, Tokić, Lujo, Knego
* čest.zem. 81/26 u površini od 2092 m2 – vlasnik Marija Seko

 Unutar obuhvata groblja je i čest.zem. 210/9 u površini od 1.518 m2 koje je vlasnik Bratstvo Sv.Josipa radnika iz Čibače i s njima će se ugovor potpisati kada se reguliraju međusobni odnosi i potpiše Sporazum, a isto se očekuje početkom 2019. godine.

Od ukupne površine od 130.548 m2 (5.104 m2 za pristupnu cestu i 125.444 m2 za obuhvat groblja) do sada je kupljeno ukupno 120.936 m2 (92,6 %), a nije kupljeno 9.612 m2 (7,4 %). Nakon okončanja međusobnih tužbi vlasnika i sređivanja vlasničkih odnosa otkupiti ćemo ostatak zemljišta.

1. **DETALJNI PLAN UREĐENJA „GROBLJE“ – Izmjene i dopune**

Izgradnjom potpornih zidova koji su u tijeku, došlo je do novih izmjena u projektu (izmještanje pozicija zida na sigurnu liniju iskopa zbog opasanosti od odrona na državnu cestu D8), novih saznanja o nemogućnosti izgradnje određenih grobnih mjesta sukladno predviđenom DPU-u, te potrebe za izmjenom hortikulturnog rješenja biblijskog vrta s ciljem znatnih ušteda u izvedbi i kasnijem održavanju istog. Stoga je Općina Župa dubrovačka sredinom 2017. godine pokrenula postupak izrade novih izmjena DPU-a „Groblje“, kojima se osim navedenih izmjena u projektu, trebala promijeniti i faznost izgradnje, oblik i broj građevinskih čestica, definirati površine za izgradnju grobnica kao jedinstvene markice unutar zadanih okvira, definirati nova hortikulturna rješenja, te se iz prve faze izbaciti točno definirani broj od 1585 grobnih mjesta. Naime, u evidenciji imamo oko 1840 zahtjeva građana za kupnju prava korištenja grobnog mjesta. U trenutku poziva građanima na plaćanje grobnih mjesta, budući se prije ugovaranja izgradnje grobnica moraju osigurati sredstva, prema iskustvima ostalih uprava velikih groblja u Republici Hrvatskoj, postoji velika vjerojatnost da će uplatu izvršiti značajno manji broj građana od evidentiranih. Ukoliko bi se u planu zadržala obveza izgradnje točno 1585 grobova, a uplate građana izostanu u tom broju, značajno bi opteretili proračun Grada Dubrovnika i Općine Župa dubrovačka jer bi iste morali izgraditi zbog uporabne dozvole i početka korištenja groblja. Izmjenama DPU-a se također promijenio broj i oblik građevinskih čestica, kako dijelovi zemljišta koji još nisu otkupljeni ne bi onemogućili formiranje građevinskih čestica, a time i realizaciju projekta sukladno predviđenim etapama. Također je zbog izuzetno zahtjevnih vremenskih uvjeta (velika izloženost suncu i ekstremni udari vjetra), te velikih troškova u izvođenju i održavanju, bilo potrebno redefinirati hortikulturna rješenja na obuhvatu čitavog kompleksa groblja s posebnim osvrtom na projektno rješenje tzv. Biblijskog vrta.

Novim izmjenama DPU-a predviđene su tri etape. Prva etapa će obuhvatiti izgradnju svih prometnica s parkiralištima unutar obuhvata groblja i izgradnju trafostanice. Druga etapa će obuhvatiti izgradnju svih objekata na obuhvatu groblja (poslovni dio, dvorane za ispraćaj, kapelice, paviljoni, sanitarni čvorovi, te grobna polja). Druga etapa ima više faza izgradnje, a fazna realizacija će ovisiti o potrebama tržišta za proširenjem groblja. Izgradnja pojedinačnih grobnica ovim izmjenama neće biti obuhvaćena etapama, niti će se određivati njihov broj, već će se isto graditi sukladno glavnom projektu i Pravilniku o jednostavnim i drugim građevinama i radovima, a sve prema potrebama tržišta. Realizacija treće etape će ovisiti o potrebama stanovništva za grobnim mjestima u budućem razdoblju.

Izmjene DPU-a su nakon provedenog postupka javne rasprave i izrade konačnog prijedloga plana prihvaćene u svibnju 2018. godine od Općinskog Vijeća Općine Župa dubrovačka. Temeljem usvojenih izmjena DPU-a, u lipnju 2018. godine pokrenut je postupak ishođenja lokacijske dozvole za čitavi obuhvat groblja. U postupku ishođenja posebnih uvjeta za lokacijsku dozvolu, Ministarstvo zaštite okoliša i energetike je u srpnju 2018. g., iako je sudjelovalo u postupcima izmjena detaljnjog plana u kojem se nisu očitovali, naložilo provedbu postupka ocjene o potrebi procjene utjecaja zahvata na okoliš. Slijedom toga, izrađen je elaborat zaštite okoliša, i proveden čitavi postupak ocjene, te je Ministarstvo zaštite okoliša i energetike u prosincu 2018.g. izdalo rješenje kako nije potrebno provesti postupak procjene utjecaja na okoliš. Nakon što je prikupljena sva dokumentacija, krajem prosinca 2018. g. ishođena je **LOKACIJSKA** **dozvola** za čitavi obuhvat groblja, čime su se napokon stvorili uvjeti za početak izgradnje groblja po etapama, sukladno detaljnom planu.

1. **AKTIVNOSTI NA IZGRADNJI GROBLJA U 2018. godini**

Aktivnosti na izgradnji groblja Dubac tijekom 2018. godine odvijale su se kroz tri ugovora s izvođačima radova i to:

1. Nastavak izgradnje potpornih zidova PZ2 – PZ5 unutar obuhvata groblja

2. Izgradnja južnog potpornog zida PZ1 i 2. faze zapad PZ3 – PZ6

3. Izgradnja kolnog pristupa za buduće groblje

**AD-1 Izgradnja potpornih zidova PZ2 – PZ5 unutar obuhvata groblja**

Glavni i izvedbeni projekt potpornih zidova PZ2 – PZ5 ugovoren je s društvom Trames Consultants d.o.o. iz Dubrovnika. Dana 15.02.2016.g. podnesen je zahtjev za izdavanje građevinske dozvole, te je dana 23.02.2016. doneseno Rješenje u kojem je radove na izgradnji potpornih zidova moguće izvoditi prema Pravilniku o jednostavnim i drugim građevinama i radovima (NN br. 79/14 i 41/15), a temeljem glavnog projekta i potvrda na glavni projekt od svih nadležnih javnopravnih tijela. Nakon toga je temeljem izvedbenog troškovnika proveden postupak javne nabave u kojoj je kao najpovoljniji ponuditelj izabrano društvo Inženjering Georad d.o.o. iz Makarske.

Nažalost, tijekom izvođenja radova utvrđeno je da je sjeverni zid nemoguće izvesti prema projektu zbog izuzetno zahtjevnih iskopa i velike opasnosti od odrona čitavog brda prema državnoj cesti D8, te je izmjenom projekta bilo potrebno izmjestiti poziciju zida na liniju sigurnog iskopa. Također je zbog nepovoljne stijenske mase bilo nemoguće izvesti potporne zidove zamišljene kao gabionska obloga zbog kasnije izvedbe grobnica iza zida, te je stoga bilo potrebno iznaći nova projektna rješenja. Zbog navedenih izmjena došlo je do odstupanja od ugovorenih količina, te je stoga s izvođačem radova zaključen sporazumni raskid ugovora bez ikakvih potraživanja s njihove strane.

Nakon što je izvršena izmjena glavnog projekta, početkom 2018. godine pokrenut je postupak nove javne nabave za nastavak izgradnje potpotrnih zidova PZ2-PZ5. Na natječaj se javilo 5 ponuditelja, a kao najpovoljniji je izabrano društvo Texogradnja d.o.o. iz Kupara s ponuđenim iznosom od 3.771.324,00 Kn + pdv i s kojim je zaključen ugovor 02.07.2018.godine s rokom završetka radova do kraja travnja 2019. godine.

Radovi se odvijaju prema utvrđenom dinamičkom planu.

**AD-2 Izgradnja južnog potpornog zida PZ1 i 2. faze zapad PZ3 – PZ6**

Glavni i izvedbeni projekt južnog potpornog zida PZ1 i 2. Faze zapad PZ3-PZ6 ugovoren je s društvom Trames consultants d.o.o. iz Dubrovnika. Dana 03.03.2016. g. dobili smo Mišljenje nadležnog županijskog ureda po kojem je radove na izgradnji potpornih zidova moguće izvoditi prema Pravilniku o jednostavnim i drugim građevinama i radovima (NN br. 79/14 i 41/15), a temeljem glavnog projekta i potvrda na glavni projekt od svih nadležnih javnopravnih tijela. Nakon toga je temeljem izvedbenog troškovnika proveden postupak javne nabave u kojoj je kao najpovoljniji ponuditelj izabrano društvo Texogradnja d.o.o. iz Kupara. Dana 14.10.2016. godine Općina Župa dubrovačka zaključila je Osnovni Ugovor o javnoj nabavi u ukupnom iznosu od 13.224.218,00 Kn s uključenim PDV-om i s rokom završetka radova od godinu dana. Također je zaključen Ugovor o građevinskom i geodetskom nadzoru s društvom Institut IGH d.o.o. i g. Marijom Ćurić Tutman kao glavnim inženjerom, Ugovor s koordinatorom zaštite na radu s društvom Projektna organizacija d.o.o. iz Dubrovnika, te Ugovor o projektantskom nadzoru s društvom Trames Consultants d.o.o. iz Dubrovnika.

Radovi na izgradnji južnog potpornog zida su se odvijali prema utvrđenoj dinamici radova s malim kašnjenjem zbog problema koje je izvođač imao s opremom za bušenje pilota. Prilikom izvođenja radova na iskopima temelja za potporno gabionski zid tipa „terramesh“ na sjeverozapadnom dijelu obuhvata došlo je do odrona stijene prema državnoj cesti D8, te je iz preventivnih razloga glavni inženjer privremeno zabranio daljnje radove na iskopima, dok se ne iznađe rješenje zaštite pokosa i nestabilnih stijena koje prijete državno cesti D8 i sigurnosti građana. Napravljeno je tehničko rješenje privremene zaštite pokosa od strane ovlaštenog društva i geologa iz Zagreba Geotehnički studio d.o.o.. Na zapadnom zidu je također došlo do neusklađenosti projektiranih visina zida s visinama utvrđenim na terenu, te je bilo potrebno izmijeniti projektno rješenje. Prilikom izrade izvedbenog troškovnika došlo je do greške u količinama na pojedinim pozicijama, a što je utvrđeno prilikom izvođenja radova. Stoga se temeljem zahtjeva izvođača radova, te detaljne analize i obrazloženja glavnog nadzornog inženjera pristupilo zaključivanju 1. Izmjena i dopuna osnovnog ugovora o javnoj nabavi s izvođačem radova za dodatnih 375.178,60 Kn uvećano za PDV i 2. Izmjena i dopuna osnovnog ugovora o javnoj nabavi s izvođačem radova za dodatnih 409.416,40 Kn uvećano za PDV, što čini ukupno povećanje od 7,4% vrijednosti osnovnog ugovora, tako da je novi ugovoreni iznos 14.204.961,75 Kn. Prilikom daljnjeg izvođenja radova došlo je do značajnih odstupanja od ugovorenih količina na poziciji izgradnje gabionskog zida tipa „terramesh“, te je odlučeno kako se navedene količine neće dodatno ugovoriti s izvođačem radova, već će se raspisati novi postupak javne nabave. Za navedenu troškovničku stavku provedeno je vještačenja od strane Građevinskog fakulteta u Zagrebu, a iz razloga što su projektant, izvođač i nadzorni inženjer različito tumačili istu, a radi se o značajnim količinama, te je stoga odlučeno isto ne ugovarati s postojećim izvođačem, već provesti novi postupak javne nabave. Otvoreni postupak javne nabave za nastavak radova na južnom zidu provest će se početkom 2019. godine, a ugovoreni radovi na južnom zidu su završeni 30.11.2018. godine s ukupnom obračunatom vrijednosti u iznosu od 13.900.944,10 Kn s PDV-om, što je za 304.017,65 Kn manje od ugovorenog iznosa.

**AD-3 Izgradnja kolnog pristupa za buduće groblje**

Tijekom 2016. godine otkupljeno je čitavo zemljište potrebno za formiranje građevinske čestice za pristupnu cestu za groblje, čime su se stvorili preduvjeti za ishođenje građevinske dozvole. Glavni i izvedbeni projekt pristupne ceste izradilo je društvo Traser d.o.o. iz Dubrovnika, te je temeljem istog dana 06.09.2016. godine ishođena građevinska dozvola. Raspisan je postupak javne nabave te je kao najpovoljniji ponuditelj izabrano društvo Inženjering Georad d.o.o. iz Makarske. Dana 05.12.2016. godine Općina Župa dubrovačka zaključila je ugovor s izvođačem radova ukupne vrijednosti od 4.494.064,00 Kn s PDV-om. Nakon što su završeni svi radovi, ukupna vrijednost radova po konačnom obračunu iznosi 3.949.643,98 Kn s uključenim PDV-om, što je dodatno smanjenje u odnosu na ugovoreni iznos za 294.339,19 Kn, odnosno 544.420,02 Kn u odnosu na početni ugovoreni iznos.

Početkom 2018. godine, završeni su svi građevinski radovi, te je 15.06.2018. godine obavljen tehnički pregled, a 12.10.2018. godine ishođena pravomoćna **Uporabna dozvola**.

1. **FINANCIJSKI ASPEKT**

Prema dosadašnjoj dinamici radova, izmjena detaljnog plana uređenja „Groblje“, te svih izmjena projekta koji su u tijeku, završetak svih radova potrebnih za stavljanje groblja Dubac na korištenje građanima se predviđa u prvoj polovici 2022. godine. Ukupna vrijednost **radova** prema troškovniku izrađenom od strane glavnog projektanta 1. faze groblja društva Omega Eingeneering d.o.o. iz srpnja 2014. godine predviđaju se u iznosu od 175.000.000,00 Kn s uključenim PDV-om, u što je uključen do sada ugovoreni iznos od cca 23.000.000,00 Kn s PDV-om. Do kraja 2018. godine u projekt groblja Dubac ukupno je utrošeno 63.868.679,49 Kn, od čega na otkup zemljišta otpada ukupno 21.300.393,00 Kn. Niže je pregled ukupnih troškova po godinama:

**UKUPNI TROŠKOVI NA REALIZACIJI PROJEKTA GROBLJE DUBAC 2008.g – 2018.g**

|  |  |  |  |  |  |
| --- | --- | --- | --- | --- | --- |
| **GODINA** | **UKUPAN IZNOS** | **OPĆINA ŽUPA DUBROVAČKA** | **GRAD DUBROVNIK** |  | **FOND** |
| **2008**. g | 246.148,24 | 59.075,58 | 187.072,66 |  | 0,00 |
| **2009**. g | 1.541.028,08 | 341.073,15 | 1.080.064,98 |  | 119.889,95 |
| **2010**. g | 1.332.713,77 | 314.253,16 | 995.134,99 |  | 23.325,62 |
| **2011**. g | 2.185.493,94 | 430.404,40 | 1.362.947,28 |  | 392.142,26 |
| **2012**. g | 1.430.601,82 | 343.344,44 | 1.087.257,38 |  | 0,00 |
| **2013**. g | 7.110.980,84 | 1.706.635,40 | 5.404.345,44 |  | 0,00 |
| **2014**. g | 14.785.816,67 | 3.548.596,00 | 11.237.220,67 |  | 0,00 |
| **2015**. g | 4.383.671,37 | 1.052.081,13 | 3.331.590,24 |  | 0,00 |
| **2016**. g | 6.545.853,62 | 1.571.004,87 | 4.974.848,75 |  | 0,00 |
| **2017**.g | 16.582.203,25 | 3.979.728,78 | 12.602.474,47 |  | 0,00 |
| **2018**. g | 7.724.167,89 | 1.853.800,29 | 5.870.367,60 |  | 0,00 |
| **2008-2018** | **63.868.679,49** | **15.415.480,61** | **47.917.841,05** |  | **535.357,83** |

Društvo Groblje Dubac d.o.o trenutno zapošljava dvije osobe. Koordinacije na gradilištu s glavnim nadzornim inženjerima i svim sudionicima u građenju redovno se obavljaju najmanje jednom tjedno, dok se obilazak gradilišta od strane direktora obavlja svakodnevno.

**BILJEŠKE UZ FINANCIJSKI IZVJEŠTAJ DRUŠTVA**

**GROBLJE DUBAC d.o.o. ZA 2018. GODINU**

**1. PODACI O PODUZETNIKU**

GROBLJE DUBAC d.o.o. za građenje i usluge (skraćeni naziv: GROBLJE DUBAC d.o.o.) upisano je u sudski registar Trgovačkog suda u Dubrovniku 04.03.2008.g., Tt-08/169-3, MBS: 090023650.

Osnivači: Grad Dubrovnik i Općina Župa Dubrovačka.

Osnivački akt: Društveni ugovor o osnivanju d.o.o. od 18.01.2008. g.

Član Uprave (po odluci osnivača): Đuro Lonza (OIB:03209891120).

Nadzorni odbor: Mato Begović, predsjednik, Domagoj Carević zamjenik predsjednika, te članovi Paulina Handabaka, Stjepan Knego i Jelena Vodopić.

Temeljni kapital: 20.000,00 kn.

Sjedište Društva ja na adresi: Srebreno-Vukovarska 48, 20 207 Mlini

Prema Odluci o nacionalnoj klasifikaciji djelatnosti iz 2007.g. (NN 58/07 i 72/07) Društvu je dodijeljena brojčana oznaka razreda djelatnosti 7111 (arhitektonske djelatnosti).

 **2. OPIS POSLOVANJA**

Osnovne djelatnosti koje je Društvo obavljalo u 2018. g. su pripremne djelatnosti za gradnju groblja na Dupcu, Župa Dubrovačka.

Prosječan broj zaposlenih u Društvu tijekom razdoblja je 3 (1 na porodiljnom dopustu).

 **3. OSNOVA SASTAVLJANJA FINANCIJSKIH IZVJEŠTAJA**

Financijski izvještaji Društva za 2018.g. sastavljeni su sukladno Zakonu o računovodstvu

(NN br.78/15, 134/15, 120/16 i 116/18) i sukladno odredbama Hrvatskih standarda financijskog izvještavanja (NN br. 86/15).

Financijski izvještaji sastavljeni su po načelu nastanka poslovnog događaja i pod pretpostavkom vremenske neograničenosti poslovanja.

Financijski izvještaji prezentirani su u kunama.

Društvo je poslovalo neograničeno tijekom cijele 2018. godine.

Podaci iz bilance odnose se na stanje na dan 31.12.2018. g., a podaci iz računa dobiti i gubitka obuhvaćaju sve prihode i rashode ostvarene u razdoblju od 01.01.2018. do 31.12.2018.

Financijski izvještaji temelje se na podacima koji su bili dostupni do datuma sastavljanja financijskih izvještaja.

Financijske izvještaje za 2018. godinu odobrio je, na prijedlog Uprave društva, Nadzorni odbor \_\_\_.03.2019. godine.

1. **ZNAČAJNE RAČUNOVODSTVENE POLITIKE**

**DUGOTRAJNA IMOVINA**

Obuhvaća sredstva koja Društvo koristi pri isporuci dobara i usluga te u administrativne svrhe i čiji je procijenjeni korisni vijek upotrebe duži od godine dana. Ova imovina početno se priznaje u bilanci po trošku nabave koji obuhvaća neto kupovnu cijenu i sve druge ovisne troškove do stavljanja sredstva u upotrebu. Nakon početnog priznavanja dugotrajna imovina se mjeri po trošku nabave umanjenom za ispravak vrijednosti i akumulirane gubitke od umanjenja sukladno HSFI-u 6.

Amortizacija dugotrajne materijale imovine obračunava se primjenom linearne metode u procijenjenom vijeku upotrebe svakog pojedinog sredstva.

Korisni vijek upotrebe je procijenjen kako slijedi:

 2017. 2018.

- nematerijalna imovina 2-5 godina 2-5 godina

- građevinski objekti 20 godina 20 godina

- strojevi i oprema 2-8 godina 2-8 godina

- alati, namještaj, trans.sredstva

 i ostala materijalna imovina 2-5 godina 2-5 godina

Zemljište i druga imovina koja ima neograničen vijek upotrebe te imovina u pripremi se ne amortizira.

Dobici ili gubici od prestanka priznavanja dugotrajne materijalne imovine (prodaja, rashodovanje i sl.) utvrđuju se kao razlika ostvarene prodajne cijene i knjigovodstvene vrijednosti i uključuju u stavku Ostali poslovni prihodi odnosno Ostali poslovni rashodi u računu dobiti i gubitka.

**ZALIHE**

Zalihe obuhvaćaju zalihe sitnog inventara, auto-guma, ambalaže i trgovačke robe. Mjere se po trošku nabave ili neto utrživoj vrijednosti, ovisno koja je niža, u skladu sa HSFI-om 2. Troškovi zaliha sadrže sve troškove nabave, konverzije i druge zavisne troškove koji su direktno povezani sa dovođenjem zaliha na određenu lokaciju i u određeno stanje. Trošak se utvrđuje primjenom metode prosječnog ponderiranog troška. Iznos vrijednosti otpisa zaliha izvan porezno dopustivih okvira uvećava osnovicu poreza na dobit u razdoblju u kojem je nastao.

**POTRAŽIVANJA**

Potraživanja predstavljaju prava na naplatu određenih iznosa od kupaca ili drugih dužnika kao rezultat poslovanja Društva. Početno se mjere po fer vrijednosti. Ukoliko postoje objektivni dokazi o nemogućnosti naplate, knjigovodstvena vrijednost se umanjuje na kontu ispravka vrijednosti, gubitak priznaje u računu dobiti i gubitka, a u poreznom smislu tretira sukladno poreznim propisima.

**KAPITAL I REZERVE**

Kapital se sastoji od upisanog kapitala, revalorizacijskih rezervi, rezervi za otkup vlastitih udjela, zadržane dobiti ili prenesenog gubitka, te dobiti ili gubitka tekuće godine. Upisani kapital se sastoji od udjela ulagača i registriran je na sudu.

**OBVEZE**

Obveze obuhvaćaju obveze prema dobavljačima, obveze prema zaposlenima, obveze s osnove kredita i zajmova te ostale obveze. Obveze se mjere po fer vrijednosti, a financijske obveze mjere se po amortiziranom trošku primjenom metode efektivne kamatne stope.

**VREMENSKA RAZGRANIČENJA**

Vremenska razgraničenja obuhvaćaju unaprijed plaćene troškove, nedospjelu naplatu prihoda, odgođeno plaćanje troškova i prihod budućeg razdoblja. Vremenska razgraničenja mjere se sukladno HSFI-u 14.

Odgođena porezna imovina i obveze mjere se primjenom poreznih stopa (i poreznih zakona) koji su na snazi na datum bilance.

**PRIHODI**

Prihodi obuhvaćaju prihode od prodaje roba i usluga te ostale poslovne prihode, financijske prihode, nerealiziranu dobit (prihod) i ostale-izvanredne prihode. Društvo priznaje prihode sukladno HSFI-u 15, kada će imati buduće ekonomske koristi i kada se iznos prihoda može pouzdano izmjeriti. Prihodi se mjere po fer vrijednosti primljene naknade ili potraživanja.

Prihodi od prodaje priznaju se kada Društvo obavi isporuke robe kupcu odnosno izvrši usluge, kada kupac prihvati isporučenu robu i kad je naplativost nastalih potraživanja prilično sigurna.

Ostali poslovni prihodi obuhvaćaju prihode od prestanka priznavanja dugotrajne materijalne i nematerijalne imovine, ulaganja u nekretnine, imovine namijenjene prodaji i financijske imovine. Ovi prihodi priznaju se na neto osnovi kao razlika između neto zaračunatog iznosa i knjigovodstvene vrijednosti sredstva.

Financijske prihode čine kamate, tečajne razlike, dividende i slični prihodi iz odnosa s povezanim poduzetnicima, kamate, tečajne razlike, dividende i slični prihodi iz odnosa s nepovezanim poduzetnicima i drugim osobama, dio prihoda od pridruženih poduzetnika i sudjelujućih interesa, nerealizirani dobici (prihodi) te ostali financijski prihodi. Prihodi od kamata priznaju se u računu dobiti i gubitka kada nastaju, metodom efektivne kamatne stope.

Nerealizirani dobici (prihodi) obuhvaćaju povećanja vrijednosti dugotrajne financijske imovine koja se vodi po fer vrijednosti.

**RASHODI**

Rashodi obuhvaćaju poslovne rashode, financijske rashode, nerealizirane gubitke te ostale izvanredne rashode. Rashodi se priznaju sukladno HSFI-u 16, kada smanjenje budućih ekonomskih koristi proizlazi iz smanjenja imovine, odnosno povećanja obveza i koje se može pouzdano izmjeriti. Rashodi se sučeljavaju s odnosnih prihodima koji proistječu iz istih transakcija i drugih događaja.

Poslovni rashodi obuhvaćaju materijalne troškove, troškove osoblja, amortizaciju, vrijednosno usklađivanje dugotrajne i kratkotrajne imovine, rezerviranja troškova i rizika te ostale troškove poslovanja.

Materijalni troškovi koji se odnose na zalihe priznaju se i mjere u skladu s odredbama HSFI-a 10-Zalihe.

Troškovi usluga, troškovi osoblja i drugi troškovi priznaju se u razdoblju u kojem su nastali i u skladu s drugim mjerodavnim standardima.

Ostali poslovni rashodi obuhvaćaju i rashode od prestanka priznavanja dugotrajne materijalne i nematerijalne imovine namijenjene prodaji. Ovi rashodi priznaju se na neto osnovi kao razlika između neto zaračunatog iznosa i knjigovodstvene vrijednosti sredstva.

Financijski rashodi uključuju kamate, tečajne razlike i druge rashode s povezanim poduzetnicima, kamate, tečajne razlike i druge rashode iz odnosa s nepovezanim poduzetnicima i drugim osobama, nerealizirane gubitke (rashode) financijske imovine te ostale financijske rashode.

Troškovi posudbe priznaju se kao rashod u razdoblju u kojem su nastali.

Nerealizirani gubici (rashodi) obuhvaćaju rashode s osnove promjene fer vrijednosti financijske imovine, a sukladno HSFI-u 9.

**POREZ NA DOBIT**

Društvo iskazuje poreznu obvezu u skladu s hrvatskim propisima. Porez na dobit za tekuću godinu sadržava tekući i odgođeni porez.

Tekući porez je očekivani porez koji se plaća na oporezivu dobit tekuće godine, koristeći poreznu stopu koja je na snazi na datum bilance.

Odgođeni porezi proizlaze iz privremenih razlika između vrijednosti imovine i obveza iskazanih u financijskim izvještajima od vrijednosti iskazanih za potrebe utvrđivanja osnovice poreza na dobit. Odgođena porezna imovina za neiskorištene porezne gubitke i neiskorištene porezne olakšice priznaje se ukoliko postoji vjerojatnost da će se u budućnosti ostvariti oporeziva dobit temeljem koje će se iskoristiti odgođena porezna imovina. Odgođena porezna imovina i obveze obračunavaju se uz primjenu stope porez na dobit primjenjive na period kada će se ta imovina ili obveze realizirati.

Tekući i odgođeni porez priznaju se kao rashod ili prihod u računu dobiti i gubitka osim kada se odnose na stavke koje se direktno priznaju na kapitalu, kada se i porez također priznaje na kapitalu.

**BILANCA**

**Bilješka 5. Dugotrajna imovina**

***- u kn***

|  |  |  |  |
| --- | --- | --- | --- |
| *Opis* | *Nematerijalna* *imovina* | *Materijalna* *imovina* | *Ukupno* |
| Nabavna vrijednostStanje 31.12.2017.NabavaProdaja i rashodStanje 31.12.2018. | 25.200--25.200 | 103.126-103.126 | **128.326**-**128.326** |
| Ispravak vrijednostiStanje 31.12.2017.AmortizacijaProdaja i rashodStanje 31.12.2018. | 25.200--25.200 | 30.39018.736-49.126 | **55.590****18.736****-****74.326** |
| PredujmoviStanje 31.12.2017.NabavaProdaja i rashodStanje 31.12.2018. | ---- | 9.000-9.000 | 9.000-**9.000** |
| Sadašnja vrijednostStanje 31.12.2017.Stanje 31.12.2018. | -- | 81.73663.000 | **81.736****63.000** |

Materijalnu imovinu čine uredska računala nabavljena kroz 2015. g., te mobitel i automobil Opel Corsa (financijski leasing) nabavljeni kroz 2016. g.

**Bilješka 6. Potraživanja od kupaca**

 ***- u kn***

|  |  |  |
| --- | --- | --- |
| Opis | 31.12.17 | 31.12.18 |
| Potraživanja od kupacau zemlji | 57.460 | 53.058 |

Potraživanja se odnose samo na račun za prosinac 2018. ispostavljen Općini Župa Dubrovačka sa datumom 31.12.2018., a koji je uplaćen na račun Društva u prvim danima siječnja 2019.

**Bilješka 7. Novac u banci i blagajni**

 ***- u kn***

|  |  |  |
| --- | --- | --- |
| Opis | 31.12.17 | 31.12.18 |
| Žiro račun | 8.063 | 17.939 |

**Bilješka 8. Dugoročne obveze prema bankama i drugim financijskim institucijama**

 ***- u kn***

|  |  |  |
| --- | --- | --- |
| Opis | 31.12.17 | 31.12.18 |
| Euroleasing d.o.o. | 62.493 | 36.398 |

Odnose se na obvezu za kupnju osobnog automobila Opel Corsa nabavljenog putem Ugovora o financijskom Leasingu uz učešće od 10% i rok otplate 3 godine.

**Bilješka 9. Obveze prema dobavljačima**

 ***- u kn***

|  |  |  |
| --- | --- | --- |
| Opis | 31.12.17 | 31.12.18 |
| Domaći dobavljači | 2.280 | 2.635 |

Ukupan iznos obveza prema dobavljačima odnosi se na račune dobavljača ispostavljene sa datumom 31.12.2018., a plaćenih kroz siječanj 2019., do datuma dospijeća.

**Bilješka 10. Obveze prema zaposlenicima**

 ***- u kn***

|  |  |  |
| --- | --- | --- |
| Opis | 31.12.17 | 31.12.18 |
| Obveze za neto plaće | 14.516 | 15.424 |

Obveze prema zaposlenima odnose se na obvezu za neto plaće radnika Društva za prosinac 2018. koje su podmirene u prvim danima siječnja 2019.

**Bilješka 11. Obveze za poreze, doprinose i slična davanja**

 ***- u kn***

|  |  |  |
| --- | --- | --- |
| Opis | 31.12.17 | 31.12.18 |
| Doprinosi iz i na plaće | 7.106 | 7.627 |
| Obveze za porez i prirez iz plaća | 1.373 | 1.599 |
| Porez na dobit | 1.136 | 718 |
| OKFŠ | 124 | 126 |
| Obveze za PDV | 10.039 | 18.745 |
| **Ukupno:** | **19.778** | **28.815** |

Navedene obveze za poreze i doprinose odnose se na prosinac 2018. koje je Društvo podmirilo u zakonskim rokovima kroz siječanj 2019., osim poreza na dobit i doprinosa za šume OKFŠ koji se odnose na cijelu godinu i koji će biti podmireni do 30.04.2019.

**Bilješka 12. Ostale kratkoročne obveze**

|  |  |  |
| --- | --- | --- |
| Opis | 31.12.17 | 31.12.18 |
| Obveze prema članovima Nadzornog odbora Društva | 6.979 | 6.978 |
| Obveze s temelja nabave gotovinom | 462 |  |
| Ostale kratkoročne obveze | 252 |  |
| **Ukupno:** | **7.693** | **6.978** |

Ostale kratkoročne obveze odnose se na obveze za prosinac 2018. koje su podmirene u prvim danima siječnja 2019.

**RAČUN DOBITI I GUBITKA**

**Bilješka 13. Poslovni prihodi**

***- u kn***

|  |  |  |
| --- | --- | --- |
| Opis | 2017 | 2018 |
| Prihodi od prodaje | 470.602 | 474.186 |
| Ostali poslovni prihodi |  | 462 |
| **Ukupno:** | **470.602** | **474.648** |

Ostali poslovni prihodi 2018. g. odnose se na ispravak duplo knjiženog rashoda u 2017. godini.

**Bilješka 14. Troškovi sirovina i materijala**

***- u kn***

|  |  |  |
| --- | --- | --- |
| Opis | 2017 | 2018 |
| Uredski materijal | 1.155 | 249 |
| Ostali materijalni troškovi | 2.080 | 21 |
| 50% pretporeza koji se ne može odbiti |  | 347 |
| 50% trošak goriva porezno priznat |  | 879 |
| 50% trošak goriva porezno nepriznato |  | 879 |
| Otpis sitnog inventara |  | 2.717 |
| **Troškovi sirovina i materijala ukupno** | **3.235** | **5.092** |

**Bilješka 15. Ostali vanjski troškovi**

***- u kn***

|  |  |  |
| --- | --- | --- |
| Opis | 2017 | 2018 |
| Troškovi telefona i mobitela | 3.468 | 4.341 |
| Troškovi poštarine | 241 | 796 |
| Troškovi održavanja vozila |  | 892 |
| Troškovi tehničkog pregleda |  | 904 |
| Računovodstvene usluge | 20.040 | 20.040 |
| Usluge održavanja računalnog programa | 10.694 | 11.538 |
| Usluge Nadzornog odbora | 83.478 | 83.741 |
| Usluge javnog bilježnika | 1.000 | 1.000 |
| Trošak reprezentacije | 4.793 | 3.197 |
| Sudska pristojba | 250 | 250 |
| Javnobilježnička pristojba | 20 | 20 |
| Ostale usluge | 6.935 | 152 |
| **Ostali vanjski troškovi ukupno** | **179.619** | **126.871** |

**Bilješka 16. Amortizacija**

|  |  |  |
| --- | --- | --- |
| Opis | 2017 | 2018 |
| Uredska oprema, telefon, mobitel, fax | 4.860 | 736 |
| Transp.sredstva-Opel Corsa | 18.000 | 18.000 |
| **Amortizacija ukupno** | **22.860** | **18.736** |

**Bilješka 17. Ostali troškovi**

***- u kn***

|  |  |  |
| --- | --- | --- |
| Opis | 2017 | 2018 |
| Prijevoz s posla/na posao | 5.100 | 7.200 |
| HGK-članarina | 504 | 504 |
| Dnevnice | 85 |  |
| Doprinos za šume | 125 | 126 |
| Bankarske usluge | 1.666 | 1.468 |
| Ugovor o djelu |  |  |
| Isplate zaposlenima (dar za dijete, prigodne nagrade) | 9.000 | 11.100 |
| **Ostali troškovi ukupno** | **16.480** | **20.398** |

**Bilješka 18. Ostali poslovni rashodi**

***- u kn***

|  |  |  |
| --- | --- | --- |
| Opis | 2017 | 2018 |
| Premije osiguranja | 7.545 | 7.531 |
| Naknadno utvrđeni troškovi proteklih godina | 3 |  |
| **Ostali poslovni rashodi****ukupno** | **7.548** | **7.531** |

**Bilješka 19. Kamate, tečajne razlike i slični prihodi iz odnosa s nepovezanim poduzetnicima**

***- u kn***

|  |  |  |
| --- | --- | --- |
| Opis | 2017 | 2018 |
| Prihodi od kamata-redovne | 26 | 8 |
| Pozitivne tečajne razlike | 45 | 41 |
| **Ukupno financijski prihodi** | **71** | **49** |

**Bilješka 20. Kamate, tečajne razlike i drugi rashodi iz odnosa s nepovezanim poduzetnicima**

***- u kn***

|  |  |  |
| --- | --- | --- |
| Opis | 2017 | 2018 |
| Rashodi od kamata | 3.294 | 1.976 |
| Negativne tečajne razlike | 38 | 17 |
| **Ukupno financijski rashodi** | **3.332** | **1.993** |

**Bilješka 21. Porez na dobit**

***- u kn***

|  |  |  |
| --- | --- | --- |
| Opis | 2017 | 2018 |
| **Dobit prije oporezivanja** | **8.654** | **6.286** |
| Uveć. osnovice por.na dobit | 3.152 | 12.722 |
| *- nepriz.trošak reprezentacije* | *2.396* | *1.598* |
| *- nepriz.troš.za osobni prijev.* | *756* | *11.124* |
| Dobit nakon povećanja/smanjenja | 11.806 | 19.008 |
| Preneseni porezni gubitak | - | - |
| Osnovica por.na dobit | 11.806 | 19.008 |
| **Tekuća porezna obveza** | **1.417** | **2.281** |
| **Dobit razdoblja** | **7.237** | **4.005** |

Groblje Dubac d.o.o

 Đuro Lonza, direktor